PATVIRTINTA

Šiaulių miesto savivaldybės administracijos direktoriaus 2023 m. birželio 15 d.

įsakymu Nr. A-859

**PROJEKTO „TŪKSTANTMEČIO MOKYKLŲ (TŪM) PROGRAMOS ĮGYVENDINIMAS ŠIAULIŲ MIESTO SAVIVALDYBĖJE“**

**ĮTRAUKIOJO UGDYMO KOORDINATORIAUS PAREIGYBĖS APRAŠYMAS**

**I SKYRIUS**

**PAREIGYBĖ**

1. Projekto „Tūkstantmečio mokyklų (TŪM) programos įgyvendinimas Šiaulių miesto savivaldybėje“ (toliau – projektas) įtraukiojo ugdymo koordinatoriaus pareigybė yra priskiriama specialistų pareigybių grupei.
2. Pareigybės lygis – A2.
3. Koordinatorius atsakingas už projekto įtraukiojo ugdymo turinį – veiklų organizavimą, socialinių partnerių įtrauktį, veiklų įgyvendinimo kokybės užtikrinimą.
4. Šias pareigas einantis darbuotojas tiesiogiai pavaldus Šiaulių miesto savivaldybės administracijos Švietimo skyriaus vedėjui.

**II SKYRIUS**

 **SPECIALIEJI REIKALAVIMAI**

1. Išsilavinimo ir darbo patirties reikalavimai:
	1. išsilavinimas – aukštasis universitetinis išsilavinimas (ne žemesnis kaip bakalauro kvalifikacinis laipsnis) arba jam lygiavertė aukštojo mokslo kvalifikacija;
	2. darbo patirtis – ne mažiau kaip 1 metai pedagoginio darbo ir/arba projektų valdymo patirtis.
2. Atitikimas kitiems reikalavimams:
	1. užsienio kalbos (anglų) mokėjimo lygis – B2;
	2. kvalifikacija ir kompetencijos koordinuojamoje srityje (įtraukusis ugdymas);
	3. puikūs bendravimo gebėjimai, informaciniai ir komunikaciniai gebėjimai, gebėjimas dirbti komandoje;
	4. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais švietimą ir viešuosius pirkimus.

**III SKYRIUS**

**FUNKCIJOS**

1. Užtikrinti projekto tikslų įgyvendinimą įtraukiojo ugdymo srityje.
2. Planuoti, organizuoti, vykdyti savivaldybės TŪM pažangos plano įtraukiojo ugdymo srities veiklas ir užtikrinti veiklų turinio kokybę.
3. Rengti bendrų savivaldybės TŪM pažangos plano įtraukiojo ugdymo srities veiklų techninę dokumentaciją (įskaitant technines specifikacijas) ir vykdyti viešuosius pirkimus (planuoti, inicijuoti, vykdyti, kontroliuoti sutarčių įgyvendinimą, priimti rezultatus, rengti ataskaitas ir kt.).
4. Konsultuoti projekto partnerius įtraukiojo ugdymo srities veiklų techninės dokumentacijos (įskaitant technines specifikacijas) rengimo, viešųjų pirkimų vykdymo, sutarčių įgyvendinimo klausimais.
5. Parengti ir projekto koordinatoriui pateikti koordinuojamos srities dokumentus.
6. Pristatyti koordinuojamos srities veiklų eigą, rezultatus ir problemas projekto valdymo komandai.
7. Analizuoti mokyklų ir savivaldybės fizinį, informacinį ir ugdymo proceso prieinamumą bei kliūtis ir teikti pasiūlymus projekto valdymo komandai.
8. Analizuoti kitų TŪM tobulinimo sričių veiklų ir projektų prieinamumą, konsultuoti kitų sričių koordinatorius (-es) įtraukties klausimais, rūpintis įtraukiojo ugdymo kaip horizontalaus prioriteto įgyvendinimu kitose TŪM veiklos tobulinimo srityse.
9. Ieškoti sąsajų tarp įtraukiojo ugdymo plėtros savivaldybėje projektų ir iniciatyvų, turimų ir reikiamų žinių, priemonių.
10. Planuoti, koordinuoti TŪM įtraukiojo ugdymo srities veiklas, tinklaveiką, vykdyti veiklų stebėseną, duomenų analizę ir vertinimą.
11. Atstovauti savivaldybei TŪM įtraukties srityje, bendradarbiauti su kitų savivaldybių mokyklomis ir srities koordinatoriais (-ėmis) vykdant projekto veiklas, komunikuoti ir dalintis įgytomis žiniomis ir gerosiomis patirtimis.
12. Atsakyti į mokyklų, savivaldybės, partnerių užklausas apie įtraukųjį ugdymą savivaldybėje.
13. Inicijuoti ir koordinuoti savivaldybės ir mokyklų bendradarbiavimą su įtraukties partneriais (-ėmis).
14. Inicijuoti ir organizuoti įtraukiojo ugdymo kvalifikacijos kėlimo, kompetencijų stiprinimo, nuostatų kaitos veiklas mokyklų bendruomenėse, savivaldybės lygmeniu (mokymai, seminarai, mokytojų dalijimasis gerosiomis praktikomis, mentorystės veiklos ir kt.), fiksuoti grįžtamąjį ryšį.
15. Konsultuoti mokyklų bendruomenes dėl įtraukiojo ugdymo srities veiklų įgyvendinimo mokyklose, teikti pagalbą mokyklų atstovams (-ėms) plėtojant ir taikant įtraukiojo ugdymo planus ir metodikas.
16. Domėtis įtraukties aktualijomis ir gerosiomis praktikomis Lietuvoje ir užsienyje, gerinti kompetencijas įtraukiojo ugdymo srityje.
17. Bendradarbiauti su savivaldybės projekto valdymo komanda, savivaldybės įtraukiojo ugdymo komanda ir mokyklų projekto komandomis.
18. Bendradarbiauti su TŪM mokyklomis, savivaldybės švietimo įstaigomis, projekto įtraukiojo ugdymo srities partneriais (-ėmis) ir skatinti jų tinklaveiką.
19. Koordinuoti įtraukiojo ugdymo turinio ir mokomosios medžiagos sklaidą, viešinti projekto įtraukiojo ugdymo praktiką ir rezultatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data)